Folketing
2000-10-11

Det er jo meget nemt at kontrollere, hvad jeg har sagt. Og jeg har ikke udtrykt mig på den måde, som hr. Peter Skaarup lægger mig i munden, og det ved hr. Peter Skaarup ganske udmærket. Jeg har endda fået ros fra en partifælle, der hedder hr. Kristian Thulesen Dahl, for ikke at stå og skabe store kaosagtige beskrivelser af, hvordan virkeligheden kunne se ud, hvis det blev et nej. Så det vil jeg gerne afvise at få lagt i munden. Og jeg er ikke enig i vismændenes vurdering, det har vi også talt om før. Til hr. Keld Albrechtsen: Næh, jeg siger ikke, at forskellen i rentespændet nødvendigvis er en følge af folkeafstemningen. Jeg peger bare på, hvad der er af forandringer. Når jeg får spørgsmål her i salen, så prøver jeg at sige: Jamen der er sket nogle ændringer. Hvad baggrunden for de ændringer er, det kan man jo selvfølgelig gisne om, og det vil jeg nødig stå her og sige et eller andet meget håndfast om.